Sushi
Dobry deň, môžem v tehotenstve tepelne upravené sushi ? Myslím tie čo Sú napr vyprážané… alebo môže sa sushi z lososa, ktorý bol predtým zamrazeny? Ďakujem
Dobrý deň
Ďakujeme za Vašu otázku
Počas tehotenstva sa odporúča vyvarovať konzumácií sushi, morských plodov a surového mäsa akéhokoľvek pôvodu. Dôvodom je riziko nakazenia sa baktériami či parazitmi, ktoré môžu spôsobiť žene žalúdočné ťažkosti, no takisto môžu ohroziť samotný plod.
Alternatívu voči klasickému sushi predstavuje zeleninové sushi, ktorého obsahom nie je surová ryba, ale len morská riasa, varená ryža a ľubovoľné druhy zeleniny. Zeleninu je takisto vhodné tepelne upraviť. Niektoré ženy odporúčajú zeleninu nahradiť avokádom, prípadne suroviny skombinovať. Takáto forma sushi je vhodná, pretože neobsahuje žiadne surové mäsité zložky, je ľahká na trávenie a zároveň plná vitamínov.
Ak sa sushi pred prípravou tepelne upraví, a teda surové rybacie mäso je tepelne spracované, riziko nakazenia je nižšie. Avšak tepelná úprava musí byť dostatočne dlhá. Ak je potravina zamrazená, po rozmrazení potrebuje opätovnú tepelnú úpravu, aby sa znížilo riziko kontaminácie potravín baktériami.
Prajem pekný zvyšok dňa
S pozdravom, PharmDr. Lucia Kubáňová